SET เช้าพลิกปิดบวก 1 จุด รับฟันโฟลว์ไหลเข้า-เศรษฐกิจฟื้น
SET เช้าพลิกปิดบวก 1 จุด รับแรงหนุนจากเงินทุนต่างชาติไหลเข้า เงินบาทแข็งค่า และ เศรษฐกิจไทยค่อยๆฟื้นตัว แนวโน้มช่วงบ่ายคาดบวกต่อ ให้แนวรับที่ 1,612 จุด และ แนวต้าน 1,630 จุด
SET เช้าพลิกปิดบวก 1 จุด รับแรงหนุนจากเงินทุนต่างชาติไหลเข้า เงินบาทแข็งค่า และ เศรษฐกิจไทยค่อยๆฟื้นตัว แนวโน้มช่วงบ่ายคาดบวกต่อ ให้แนวรับที่ 1,612 จุด และ แนวต้าน 1,630 จุด
10 พ.ย. 2565

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน บล.เมย์แบงก์ (ประเทศไทย) กล่าวว่า ตลาดหุ้นไทยช่วงเช้าปรับตัวลดลงไปทดสอบแนวรับสำคัญที่ 1,612 จุด โดยได้รับแรงกดดันจากการรายงานผลประกอบการของบริษัทจดทะเบียนที่ออกมาต่ำกว่าคาด และ Sentiment การลงทุนในต่างประเทศที่ไม่ดีนัก แต่อย่างไรก็ตามดัชนีค่อยๆฟื้นตัวขึ้นมา เนื่องจากมีปัจจัยหนุนจากเงินทุนต่างชาติที่ยังคงไหลเข้ามายังประเทศไทยอย่างต่อเนื่อง การปรับตัวลดลงจึงเป็นจังหวะของการเข้าซื้อ
โดยยังต้องรอติดตามการเปิดเผยดัชนีราคาผู้บริโภค (CPI) ของสหรัฐที่จะเปิดเผยในคืนนี้ ซึ่งคาดว่าจะขยายตัวในทิศทางที่ชะลอตัวลดลง ที่ระดับ 7.9% หากออกมาต่ำกว่าระดับดังกล่าวก็จะเป็นปัจจัยที่หนุนดัชนีตลาดหุ้นได้เพิ่มเติม
สำหรับแนวโน้มช่วงบ่ายคาดว่าดัชนีฯ มีโอกาสที่จะแกว่งตัวในทิศทางขาขึ้นได้ จากค่าเงินบาที่แข็งค่าขึ้นอย่างต่อเนื่อง เงินทุนต่างชาติยังมีทิศทางไหลเข้า และ ภาพรวมเศรษฐกิจในประเทศมีทิศทางฟื้นตัว พร้อมให้แนวรับที่ 1,612 จุด และ แนวต้าน 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 1,949.64 ล้านบาท ปิดที่ 190.00 บาท ลดลง 3.00 บาท
PTT มูลค่าการซื้อขาย 1,803.37 ล้านบาท ปิดที่ 34.50 บาท ลดลง 0.50 บาท
BANPU มูลค่าการซื้อขาย 1,222.90 ล้านบาท ปิดที่ 12.50 บาท ลดลง 0.10 บาท
THG มูลค่าการซื้อขาย 1,099.94 ล้านบาท ปิดที่ 74.00 บาท ลดลง 1.75 บาท
BH มูลค่าการซื้อขาย 949.57 ล้านบาท ปิดที่ 232.00 บาท เพิ่มขึ้น 8.00 บาท